युवाचार्य ने कहा कि भक्ति मार्ग में लोभ बाधक है, लोभ से भक्ति का नाश होता है। ज्ञान मार्ग में क्रोध बाधक है, क्रोध से ज्ञान नष्ट हो जाता है। अंतःकरण को मलिन करने वाली स्वार्थ व संकीर्णता की सब क्षुद्र भावनाओं से हम सभी ऊपर उठें। स्थिर व शांत अन्तःकरण में यथार्थ का बोध होता है। आदर-सत्कार को भारतीय संस्कृति में बहुत महत्व दिया गया है। प्रकृति का नियम है कि हर क्रिया की उसी अनुपात में प्रतिक्रिया होती है। यदि हम दूसरों को आदर देते हैं तो हमें भी आदर मिलेगा।